[{"text_idx": "#000000", "text": "Mae Trampers yn sgwteri symudedd sydd wedi eu dylunio\u2019n bwrpasol ar gyfer tirweddau anwastad. Gallant gael eu defnyddio gan bobl sydd ag anawsterau cerdded oherwydd nam symudedd i gyrraedd rhai o leoedd mwyaf arbennig y Parc Cenedlaethol."}, {"text_idx": "#000001", "text": "Mae Awdurdod y Parc Cenedlaethol yn gweithio\u2019n gyson i wneud Eryri yn le hygyrch i bawb ac wedi datblygu cyfres o lwybrau Tramper-gyfeillgar ar hyd a lled y Parc Cenedlaethol. O leoliadau glan llyn heddychlon i olygfannau anhygoel yn y bryniau, mae llwybrau Tramper-gyfeillgar Eryri yn cynnig cyfoeth o ardaloedd i\u2019w mwynhau."}, {"text_idx": "#000003", "text": "Sgwter symudedd sydd wedi ei ddylunio\u2019n bwrpasol ar gyfer tirwedd anwastad, mwdlyd neu laswelltog yw\u2019r Tramper. Mae\u2019n gerbyd cryf a chadarn sydd yn hawdd i\u2019w ddefnyddio ac yn gyfforddus ar deithiau anwastad. Mae\u2019n caniatau pobl sydd a\u0302 nam symudedd i fwynhau\u2019r awyr agored ac i ymuno a\u0302 theulu a ffrindiau ar deithiau cerdded."}, {"text_idx": "#000004", "text": "Mae\u2019r Tramper yn gerbyd hawdd i\u2019w ddefnyddio sydd yn debyg iawn i sgwter symudedd confensiynol. Pan y byddwch yn llogi Tramper gan Awdurdod Parc Cenedlaethol Eryri, byddwch yn derbyn sesiwn anwytho, cyfarwyddiadau diogelwch yn ogystal a\u0302 chael cyfle i brofi\u2019r Tramper dros eich hunain cyn i chi gychwyn eich taith."}, {"text_idx": "#000005", "text": "Mae\u2019r Tramper ar gael i unrhyw un sydd ag anawsterau cerdded oherwydd nam symudedd."}]